**Bofællesskabet Bakken**

**Referat af fællesmøde torsdag d. 17. *marts* 2016**

Til stede: Hus 1, 2, 4, 5, 7, 8, 10, 13, 14, 16, 19, 21, 22, 24.

**1.  Valg af ordstyrer**

 Sebastian blev valgt til ordstyrer

**2.  Valg af referent**

*Anne-Lise* blev valgt som referent og Jens som tonemester.

**3. Godkendelse af dagsorden**

Dagsordenen blev godkendt med følgende ændringer:

*Anne-Lise havde en bemærkning til punkt 6 : Punkter til debat : a) Belægning på torvet og b) Fremtidig møblering af torvet.*

*Hun fremførte, at fælleshustorvsgruppen havde trukket både belægning og møblering af torvet ud af planens fase 2 og sendt begge punkter videre til en senere fase 3 beslutning. Der var derfor ikke udarbejdet et debatoplæg til dette punkt. Ordstyreren mente, at man godt kunne debattere belægning og møblering uden debatoplæg og han flyttede dette punkt 6 op som et punkt 5, som derfor rykkede ned og blev et punkt 6.Vi debatterede derfor fremtidens belægning og møblering før nutidens fase 2 plan.*

**4. Godkendelse af referat fra sidste fællesmøde den 23. februar 2016.**

Referatet blev godkendt uden bemærkninger.

**5. Punkter til debat.**

1. *Belægning på torvet*
2. *Fremtidig møblering af torvet*

Der var bred enighed om, at brosten var pænest til vore rustikke huse, men de er ujævne og giver problemer med ukrudt mellem stenene. Fliser har ingen ujævnheder, men de er ikke pæne på torvet. Hovedindgangsstien med fliser er funktionel, men ingen øjenfryd. Nogle mente, at det var en dårlig ide, at forlænge denne flisesti, hvis vi senere beslutter at fjerne den. Modargumentet var, at det er en lille forlængelse vel ca. 1/5 af nuværende længde. Nogle mente, at en blanding af brosten og fliser kunne være en løsning. Der findes slebne brosten, som kunne erstatte hovedindgangsstiens fliser. Bordursten, kunne også være en mulighed. Pladsen skal have mindre græsareal og større belægningsareal. Der var mange forskellige meninger. De bliver sikkert gentaget når punkterne a) og b) kommer til beslutning.

**6. Punkter til beslutning.**

a)Beslutning om fælleshustorvet (efter revideret oplæg og ny tegning fra fælleshustorvsgruppen).

*1. Forlængelse af hovedindgangsstien med kantning.*

*2. Etablering af mindre brolagt areal under valnøddetræet.*

*3. Trædestien over græsplænen.*

*4. Nedrivning af gril, fældning af lille valnøddetræ og evt. mindre udvidelse af*

*brostensterrassen og evt. læ-beplantning*

*5. Plantekasse ved gavlen bevares indtil videre*

*6. Andet*

1. Afstemningen viste et flertal for forlængelsen
2. Punktet blev rost af bl.a. formanden og blev uden afstemning accepteret.
3. Bordursten blev beskrevet og afstemningen viste et stort flertal for trædestien.
4. Der var bred enighed om dette punkt, som blev besluttet uden afstemning.

Det blev derfor besluttet at indholdet i ovenstående 4 punkter sættes i gang førstkomne arbejdsweekend.

**7. Nyt fra formanden.**

Lene bliver stedfortræder for Ole medens han er i Israel.   
Hvis du ønsker, at være med i den bestyrelse, der skal vælges på den kommende generalforsamling, vil muligheden være der. Lene og Maria vil træde ud af bestyrelsen, medens Ole, Sebastian og Mette gerne vil fortsætte. Jørgen vil gerne fortsætte som suppleant. Vores nabobebyggelse, Skeltoften har måske forskydninger i deres kloakker, hvilket kan blive rigtig dyrt for dem, en million kroner blev nævnt. 2 rottespærrer er bestilt; de forhindrer rotterne i at komme ind, men tillader dem at komme ud. Ole holder sig i kontakt med Skeltoften. Det er rotteår i år og de har også invaderet gårdens vægge. Rottefængeren kommer for at se hvad, der kan gøres. Peter får en flaske vin for hver rotte han fanger. Ole har forhørt sig hos Trygfonden angående en hjertestarter og en ansøgning er sendt af sted. Skydebanen er foreslået flyttet til Kejserdalen. Vi bør

protestere.

**8. Eventuelt.**

Må man anbringe en kompostbeholder ude ved sin køkkenhave, der ligger på fælles jord?

*Anne-Lise, 17.marts 2016.*